ทำโรงเรียนกีฬาในบางกอกอารีน่า กทม.เตรียมเสนอของบ 1700 ล้าน
ใช้เวลาดำเนินการ 3-5 ปี,เมื่อวันที่ 7 มิ.ย. นางศิลปสวย ระวีแสงสรูย์ ปลัด กทม. กล่าวหลังเป็นประธานการประชุมคณะกรรมการพัฒนาพื้นที่จัดตั้งโรงเรียนกีฬา กทม. ว่า กทม.จะพัฒนาพื้นที่บางกอกอารีน่า เป็นโรงเรียนกีฬา กทม. คาดว่าจะใช้งบประมาณก่อสร้างกว่า 1,700 ล้านบาท เนื้องานที่จะก่อสร้าง อาทิ สนามฟุตบอลและลู่วิ่ง สนามกีฬาในร่ม สนามฟุตซอล เทนนิส ตะกร้อ อาคารหอพักชาย 8 ชั้น 150 ห้อง รองรับนักเรียนได้ 600 คน อาคารหอพักหญิง 8 ชั้น 150 ห้อง รับนักเรียนได้ 600 คน อาคารเรียนและอาคารสำนักงาน 5 ชั้น,นางศิลปสวยกล่าวอีกว่า การจัดตั้งโรงเรียนกีฬา กทม. คาดว่าใช้เวลา 3-5 ปี ในส่วนนี้พยายามให้มีการเสนอขอจัดสรรงบประมาณในปีงบประมาณ 2563 เพื่อจะได้เริ่มดำเนินการ ขณะที่การจัดทำหลักสูตรการเรียนการสอน ได้มอบหมายให้รองปลัด กทม. นายพิชญา นาควัชระ เป็นผู้ดูแล ปัจจุบัน กทม.มีนักกีฬาเยาวชนที่ศึกษาในโรงเรียนของ กทม.758 คน เล่นกีฬาทั้งหมด 16 ชนิด การฝึกซ้อมจะใช้พื้นที่ศูนย์เยาวชนเป็นสถานที่ฝึกซ้อม ซึ่งบางครั้งอาจจะไม่เอื้อหรือไม่สะดวกต่อการฝึกซ้อม โดยเฉพาะช่วงการเก็บตัวของนักกีฬา เนื่องจากศูนย์ฯต่างๆจะมีประชาชนเข้าไปใช้บริการร่วมด้วย ทั้งนี้ การจัดตั้งโรงเรียนกีฬา กทม. นอกจากเพื่อพัฒนาศักยภาพนักเรียนทั้งด้านกีฬาและการเรียนให้เหมาะสมควบคู่กันไปแล้ว การดำเนินการยังเป็นไปตาม พ.ร.บ.มหาวิทยาลัยการกีฬาแห่งชาติ พ.ศ.2562 อีกด้วย.
กทม.จะพัฒนาพื้นที่บางกอกอารีน่า เป็นโรงเรียนกีฬา กทม. คาดว่าจะใช้งบประมาณก่อสร้างกว่า 1,700 ล้านบาท เนื้องานที่จะก่อสร้าง
โรงเรียนกีฬา,โรงเรียนกีฬา กทม.,บางกอกอารีนา,สนามกีฬาในร่ม,สนามกีฬา,บางกอกอารีน่า,ศิลปสวย ระวีแสงสรูย์,ข่าวทั่วไป